Gw mau tau Takrifan dari Lagun. Jelasin dalam bahasa melayu

Sesebuah lagun terdiri daripada badan air yang cetek dan memanjang dipisahkan dari badan air yang lebih besar oleh gosong, terumbu karang atau ciri-ciri seumpamanya yang cetek dan terdedah. Beberapa pihak turut menganggap badan air tawar termasuk dalam takrifan "lagun", sementara ada pihak lain jelas mengehadkan takrifan istilah ini kepada sebarang badan air dengan sedikit kadar garam. Perbezaan antara "lagun" dan "muara" juga berbeza antara pihak berkuasa. Richard Davis Jr. mentakrifkan "lagun" secara khususnya kepada badan air dengan air tawar yang sedikit atau tidak ada langsung, dengan aliran pasang surut yang sedikit mahupun tiada langsung, dan menamakan mana-mana teluk yang menerima aliran air tawar yang berterusan sebagai "muara". Davis turut menyatakan istilah "lagun" dan "muara" ini "sering digunakan secara longgar, bahkan juga dalam penulisan saintifik." Timothy M. Kusky mencirikan lagun memanjang selari dengan bentuk pantai, manakala muara biasanya merupakan lembah sungai yang ditenggelami air berseranjang lurus ke pantai. Apabila istilah "lagun" digunakan untuk merujuk kepada sebahagian dari pada ekosistem terumbu karang tersendiri, ia disamakan dengan istilah "terumbu belakang" (back reef atau backreef) yang lebih biasa digunakan oleh saintis terumbu karang untuk merujuk kepada kawasan yang sama. Lagun pantai dikelaskan sebagai jisim air daratan.